Још те љубим
Владимир Васић 

Још те љубим!

И ако сам у туђини, 
Пустој студени, 
И опет се сећам твојих 
Уста румени'.

Не куни ме... још те љубим, 
Живота ми мог! 
За ту љубав свезао ме, 
Венчао ме Бог.

Хоћеш клетву?... Клетва ми је 
С неба вечни Бог, 
Кунем ти се, љубићу те, 
Живота ми мог!

1863.

Напомена 

Објављено у књизи Песме, стр. 34. и у часопису "Даница", 1863, стр. 53.

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 58.

Владимир Васић